|  |
| --- |
| Til Den kommunale ungeindsats og efterskoler |

Nyhedsbrev til vejledere hos KUI og på efterskoler

Vi nærmer os den 1. marts, og arbejdet med at vejlede de unge og deres forældre om valg af uddannelse efter 9. og 10. klasse, og få udfyldt og afsendt ansøgning via optagelse.dk er godt i gang i eVejledning.

Vi vil her informere om forskellige aktiviteter hos os, som I gerne må henvise til i jeres vejledning.

Hvis I har aktiviteter, som vi i eVejledning med fordel kan inddrage i vejledningen, må I meget gerne informere os på [evejledning@stil.dk](mailto:evejledning@stil.dk)

Aktiviteter i eVejledning frem mod 1. marts

Fra i morgen, tirsdag den 18. januar, sender vi brev ud i eBoks til alle forældre til elever i 9. og 10. klasse. Her minder vi om ansøgningsfristen den 1. marts i optagelse.dk, ligesom vi informerer om, hvor på ug.dk og via hvilke tilbud i eVejledning de unge og deres forældre kan hente støtte og inspiration til valg- og ansøgningsprocessen. Brevet er vedhæftet.

Et af tilbuddene målrettet forældrene er at deltage i webinarer, hvor vi informerer om processen i at udfylde og underskrive den unges ansøgning på optagelse.dk. Her finder I tilmelding til [webinarerne](https://events-emea4.adobeconnect.com/content/connect/c1/2366455785/en/events/catalog.html?folder-id=5837637773&from-origin=uvmdk.adobeconnect.com).

På [Forældreguiden](https://www.facebook.com/foraeldreguiden) på Facebook fortæller vi om de mest stillede spørgsmål fra webinarerne, så flere forældre har mulighed for at blive oplyst om uddannelsesvalget.

I er velkomne til også at følge [Forældreguiden](https://www.facebook.com/foraeldreguiden) og dele opslag med de forældre, som I vejleder.

Med venlig hilsen

eVejledning